Imtella' Settembru 19, 2021 Dgħajsa fil-forma ta' vjolin kbir qed iddur mal-kanali ewlenin ta' Venezja biex tippromwovi r-rabta storika bejn il-mużika u l-belt. Fuq id-dgħajsa qed ikun hemm erba' mużiċisti li jdoqqu mużika klassika. L-idea kienet tal-artist u skultur Venezjan Livio De Marchi u għandha l-approvazzjoni tal-awtoritajiet tal-belt. De Marchi ddedika din l-idea bħala tislima lejn il-vittmi tal-Covid. Id-dgħajsa, li huwa semma "Il-Vjolin ta' Noe", hija twila 12-il metru u wiesgħa erba' metri.